“นายกฯ” ปัดตอบปมสะพัด ทาบ “สมชัย”-“ชาติชาย” แคนดิเดตนั่ง รมว.คลัง
“พล.อ.ประยุทธ์ จันทร์โอชา” นายกรัฐมนตรี ปัดตอบปมสะพัด ทาบ “สมชัย สัจจพงษ์” อดีตปลัดกระทรวงการคลัง และ “ชาติชาย พยุหนาวีชัย” อดีตผอ.แบงก์ออมสิน แคนดิเดตนั่ง รมว.คลัง
“พล.อ.ประยุทธ์ จันทร์โอชา” นายกรัฐมนตรี ปัดตอบปมสะพัด ทาบ “สมชัย สัจจพงษ์” อดีตปลัดกระทรวงการคลัง และ “ชาติชาย พยุหนาวีชัย” อดีตผอ.แบงก์ออมสิน แคนดิเดตนั่ง รมว.คลัง
16 ก.ย. 2563

พล.อ.ประยุทธ์ จันทร์โอชา นายกรัฐมนตรี และรมว.กลาโหม ปฏิเสธที่จะตอบคำถามถึงกระแสข่าวว่าจะมีการทาบทามคนนอกเข้ามารับตำแหน่ง รมว.คลัง ขณะที่มีรายงานข่าวจากพรรคพลังประชารัฐ (พปชร.) ว่าผู้ที่จะได้รับการทาบทามมีทั้งชื่อของนายสมชัย สัจจพงษ์ อดีตปลัดกระทรวงการคลัง และนายชาติชาย พยุหนาวีชัย อดีตผู้อำนวยการธนาคารออมสิน
ขณะที่นายสมชัย ไม่ได้ตอบรับหรือปฏิเสธข่าวดังกล่าว โดยตอบข้อความผ่านทางไลน์มายังผู้สื่อข่าวว่า “ให้มันเป็นไปตามข่าวที่ออกมาก่อนแล้วกัน” ก่อนแจ้งว่าติดประชุมงานส่วนตัว ส่วนนายชาติชาย ส่งข้อความว่า “ขอโทษด้วยยังไม่สะดวกคุย” ทั้งนี้ มีรายงานข่าวว่านายชาติชายเปิดเผยว่ายังไม่เคยได้รับการทาบทามจากนายกรัฐมนตรี
อย่างไรก็ตาม ก่อนหน้านี้มีรายงานข่าวผู้ที่ได้รับคาดหมายว่าจะทาบทามเข้ามาเป็น รมว.คลัง คือนายประสงค์ พูนธเนศ ปลัดกระทรวงการคลังที่กำลังจะเกษียณอายุรายการในปลายเดือน ก.ย.นี้ แต่นายประสงค์เปิดเผยกับผู้สื่อข่าวเมื่อวานนี้ว่ายังไม่มีใครมาทาบทาม
